**Уважаеми дами и господа. Скъпи сънародници, Драги Българи!**

За мен е чест да Ви приветствам по повод на НАЦИОНАНЛНИЯТ ПРАЗНИК на Република България 3 Март и 143 години от Освобождението на България от османско владичество.

**03. МАРТ**, една дата, която ни изпълва с гордост, ни дава една надежда и сила за принадлежност, към един свободен и достоен народ, който независимо от много години в робство, не спря да се бори с всички сили да докаже, че и той заслужва да живее свободно, да има същите права, както всички останали народи по земята.

Утре се навършват 143 години от онзи паметен ден в който е подписан Санстефанският мирен договор между Русия и Османската империя, с което се слага краят на Руско-турската освободителна война от 1877- 1878 г. Ден който, нашите наследници трябва да знаят и тачат спомена за славните бойци и революционери, за братската отдаденост и саможертва на всички загинали руски войници, генерали и пълководци оставили кръвта, телата и животът си на връх Шипка. Да не забравяме тяхната нечувана саможертва и преданост с която отдадоха животът си за благото и мира на нашата мила родина България.

**Тогава Столетов, наший генерал,  
ревна гороломно: "Млади опълченци,  
венчайте България с лаврови венци!  
на вашата сила царят повери  
прохода, войната и себе дори!"  
При тез думи силни дружините горди  
очакват геройски душманските орди  
бесни и шумещи! О, геройски час!**

**Вълните намират канари тогаз,  
патроните липсват, но волите траят,  
щикът се пречупва - гърдите остаят  
и сладката радост до крак да измрът  
пред цяла вселена, на тоз славен рът,  
с една смърт юнашка и с една победа.  
"България цяла сега нази гледа,  
тоя връх висок е: тя ще ни съзре,  
ако би бегали: да мрем по-добре!"**

В ден като днешния повече от всякога сме горди , че сме потомци на славен и борбен народ, носещи дух на патриотизъм. Прекланяме се пред героичния подвиг на борците за свобода, които с върховна саможертва и любов към отечеството, с храбър и непреклонен български дух, извоюваха Свободата ни!

Нека засвидетелстваме своята безгранична синовна почит и уважение в името на силна и щастлива България, пожелавайки си мир и ясно бъдеще.

Вечна слава и дълбок поклон към всички безсмъртни и вечни герои, осеели с кости родната земя, за да бъдем свободни и щастливи НИЕ и Нашите деца!

**И днес йощ Балканът, щом буря зафаща,  
спомня тоз ден бурен, шуми и препраща  
славата му дивна като някой ек  
от урва на урва и от век на век!**  Честит празник!